Eksperter krever: Dette må Armstrong svare på
Intervjuet ble gjort på et hotellrom i Austin tidligere denne uken. I løpet av to og en halv time skal Armstrong ha fortalt talkshowdronningen om sitt eget dopingbruk gjennom flere år. Hvor detaljert Armstrong gikk til verks, og hvem han navnga som medhjelpere er blant de største spørsmålene før intervjuet sendes i natt. Tidligere sykkelproff Mads Kaggestad er nøktern i sine forhåpninger:- Hva mener du Armstrong må utlevere? - Han trenger ikke snakke om andre ryttere, men han er nødt til å omtale de som hjalp ham underveis. Spesielt uetiske leger, ledere i laget han syklet for, hjelpere i antidopingapparatet og i sykkelsportens styrende organer. Det er viktig å få avslørt den korrupte adferden, mener Kaggestad. Sykkelbloggen:Nå skjelver pampene Blant dem som har fått merke Armstrongs makt i sykkelverden, er David Walsh. Han er mangeårig journalist i The Sunday Times - og har forfattet flere kritiske bøker om Armstrong. På midten av 2000-tallet ble Walsh og arbeidsgiveren hans saksøkt av juksemakeren. Britene tapte og måtte punge ut et større beløp etter å ha antydet at Armstrong var dopet. Nå har de varslet et motsøksmål på ti millioner kroner. Protokoll:Om du kunne sagt én ting til Armstrong, hva ville det vært?Si din mening!1. Fortalte du leger på Indiana universitetssykehus, i 1996, at du hadde tatt EPO, veksthormoner, kortison, steroider og testosteron? 2. Etter å ha overlevd kreft: Hvordan forsvarer du at du puttet forbudte stoffer i kroppen din? 3. Har du noen sympati med rivalene dine som valgte å sykle uten doping? 4. Angrer du på hvordan du behandlet Betsy Andreu, din tidligere massør Emma O'Reilly og Greg LeMond? 5. Innrømmer du at vennen din Michele Ferrari fullt ut støttet dopingen i laget ditt? 6. Vil du returnere prispengene dine fra september 1998 til juli 2010? 7. Saksøkte du The Sunday Times for å få oss til å holde kjeft? 8. Var det at du ikke behandlet Floyd Landis riktig nøkkelen til fallet ditt? 9. Innrømmer du at løgnene for kreftsamfunnet er verst av alt? 10. Hvorfor valgte du nettopp Oprah Winfrey som første intervjuer som dopingtatt utøver? Betsy Andreu var ektefelle med en av Armstrongs lagkamerater i US Postal. Frankie Andreu dopet seg i 1999, etter det han mener var press fra Lance Armstrong. I 2004 vitnet ekteparet mot «sykkelkongen», som de hadde hørt innrømme dopingbruk overfor leger på et sykehus i Indiana. Det var starten på en tøff tid: Armstrong gjorde livet surt for ekteparet i årene som fulgte, har de to fortalt VG Nett ved flere anledninger. VG Nett 13.06.10:Historien om Andreu1. Innrømmer du at sykehusepisoden i Indiana fant sted, og kan du beskrive den i detalj? 2. Presset du vitner som knyttet deg til dopingbruk? 3. Hvorfor stanset statsadvokat Andre Birotte Jr. den føderale etterforskningen mot deg, der du var anklaget for svindel mot staten, dopingdistribusjon og hvitvasking? 4. Vet du om etterforskningen ble stansen av politiske hensyn? 5. Hvordan har du tenkt til å gjøre godt igjen skaden du har gjort på andre, spesielt på vennene dine - som Frankie?
Få timer før Oprah Winfreys intervju med Lance Armstrong (41) sendes, er kritikere og journalister klare på hva sykkeldoperen må gi svar på.